OpenLLM-France/wikimedia huggingface dataset:
# Sext Calpurni Agrícola

Sext Calpurni Agrícola (llatí: Sextus Calpurnius Agricola) va ser un general i polític romà del segle ii.
Va entrar a formar part del Senat romà l'any 154 i nomenat governador de la Germània superior als voltants del 158. Entre el 161 i el 162, l'imperi patia una invasió per part dels Cats i l'emperador Marc Aureli va substituir Agrícola per Aufidi Victorí, que va vèncer els invasors sense gaires contratemps. Al mateix temps, Agrícola fou enviat a Britànnia per controlar les revoltes del nord de la província mentre el seu predecessor Marc Estaci Prisc era enviat urgentment a Capadòcia, on els romans havien estat vençuts per Vologès IV de Pàrtia a la batalla d'Elegeia. D'aquest moviment de governadors se'n parla a la Història Augusta.
Calpurni Agrícola, a Britànnia, va reconstruir diverses fortificacions, especialment la de Còria (Corbridge). Va retirar les tropes del sud d'Escòcia i fer-les recular fins al Mur d'Adrià en abandonar definitivament el Mur d'Antoní. També hi va haver indicis de rebel·lió a altres punts de l'illa.
Als voltants de l'any 168, mentre les Guerres Marcomanes assolaven la regió, la Dàcia era atacada per rebels dacis, sàrmates i costobocs i el governador Claudi Frontó va ser vençut i mort. Calpurni Agrícola, un cop pacificada Britànnia, fou enviat com a governador a la Dàcia, on va aconseguir de sufocar la revolta al capdavant de la Legió V Macedònica. No hi ha informació posterior ni registre de descendència. Es considera que va morir durant la campanya el 169, perquè l'any 170 ja no era governador. Quan els Asdings i els Lacrings van atacar la zona del Danubi se'ls hi va oposar el nou governador Sext Corneli Clement.

## Notes i referències

* ↑ Les excavacions evidencien danys al fòrum de Viroconium Cornoviorum (Wroxeter) i l'incendi de gran part de Verulamium (St Albans).
* ↑ Birley, A.R.. The Roman government of Britain. Oxford: Oxford University Press, 2005, p. 145. ISBN 0199252378.
# Sext Appuleu

Sext Appuleu (Sextus Appuleius) és el nom dels següents personatges:
* Sext Appuleu, pare del següent
* Sext Appuleu (cònsol 29 aC)
* Sext Appuleu (cònsol any 14)
* Sext Appuleu, fill de l'anterior
# Spratelloides robustus

Spratelloides robustus és una espècie de peix pertanyent a la família dels clupeids.

## Descripció

* Pot arribar a fer 12 cm de llargària màxima.
* Nombre de vèrtebres: 46-47.
* 10-14 radis tous a l'aleta dorsal i 9-14 a l'anal.

## Hàbitat

És un peix marí i d'aigua salabrosa, pelàgic-nerític i de clima subtropical (17°S-39°S, 112°E-152°E) que viu entre 0-50 m de fondària.

## Distribució geogràfica

Es troba a l'Índic oriental: el sud d'Austràlia (des de l'arxipèlag Dampier -Austràlia Occidental- fins al sud de Queensland, incloent-hi Tasmània).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Miskiewicz, A.G. i F.J. Neira, 1998. Clupeidae: herrings, sardines, shads, sprats. P. 38-53. A: F.J. Neira, A.G. Miskiewicz i T. Trnski (eds.). Larvae of temperate Australian fishes: laboratory guide for larval fish identification. University of Western Australia Press. 474 p.
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Kailola, P.J., M.J. Williams, P.C. Stewart, R.E. Reichelt, A. McNee i C. Grieve, 1993. Australian fisheries resources. Bureau of Resource Sciences, Canberra, Austràlia. 422 p.
* ↑ May, J.L. i J.G.H. Maxwell, 1986. Trawl fish from temperate waters of Australia. CSIRO Division of Fisheries Research, Tasmània, Austràlia. 492 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wheeler, A., 1977. Das grosse Buch der Fische. Eugen Ulmer GmbH & Co. Stuttgart. 356 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* BioLib (anglès)
# Shaw (Mississipi)

Shaw és una població dels Estats Units a l'estat de Mississipi. Segons el cens del 2000 tenia 2.312 habitants.

## Demografia

Segons el cens del 2000, Shaw tenia 2.312 habitants, 753 habitatges, i 573 famílies. La densitat de població era de 804,2 habitants per km².
Dels 753 habitatges en un 37,6% hi vivien nens de menys de 18 anys, en un 33,5% hi vivien parelles casades, en un 37,8% dones solteres, i en un 23,9% no eren unitats familiars. En el 21,4% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,58.
Per edats la població es repartia de la següent manera: un 33,9% tenia menys de 18 anys, un 11,7% entre 18 i 24, un 25,6% entre 25 i 44, un 18,9% de 45 a 60 i un 9,9% 65 anys o més.
L'edat mediana era de 29 anys. Per cada 100 dones de 18 o més anys hi havia 74,6 homes.
La renda mediana per habitatge era de 18.878 $ i la renda mediana per família de 19.393 $. Els homes tenien una renda mediana de 21.181 $ mentre que les dones 18.816 $. La renda per capita de la població era de 9.070 $. Entorn del 41,3% de les famílies i el 41,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Shaw». American Fact Finder. Oficina del Cens dels Estats Units, 12-01-2010.
# Silver Springs

«Silver Springs» té aquests significats:
* Silver Springs (Alaska)
* Silver Springs (Nevada)
* Silver Springs (Nova York)
* Silver Springs Shores, concentració de població designada pel cens dels Estats Units a l'estat de Florida.
# Siseta comuna

La siseta (Tringa stagnatilis) és una espècie d'ocell de la família dels escolopàcids (Scolopacidae) que en estiu habita aiguamolls i prats humits des del sud-est d'Europa cap a l'est, a través del sud de Rússia i nord del Kazakhstan fins al sud de Sibèria i Manxúria. En hivern habita en Àfrica, Àsia meridional i Austràlia. Als Països Catalans és escàs i principalment es veu durant les migracions a la llarga de la costa i al delta de l'Ebre i del Llobregat i a les Albuferes de València i Mallorca.

## Referències

* ↑ Siseta a CERCATERM Rev. 05/03/2012
# Sholem Aleichem (cràter)

Sholem Aleichem és un cràter d'impacte en el planeta Mercuri de 196 km de diàmetre. Porta el nom de l'escriptor rus Sholem Aleichem (1859-1916), i el seu nom va ser aprovat per la Unió Astronòmica Internacional el 1979.
Els dipòsits plans que omplen l'interior del cràter han estat deformats per crestes lineals.

## Referències

* ↑ «Sholem Aleichem». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# Shoko Mikami

Shoko Mikami (三上 尚子, 8 de gener de 1981) és una exfutbolista japonesa.

## Selecció del Japó

Va debutar amb la selecció del Japó el 1999. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1999 | 3 | 2 |
| Total | 3 | 2 |

## Referències

* ↑ Japan Football Association(japonès)
# Stephen Wooldridge

Stephen Wooldridge OAM (Sydney, 17 d'octubre de 1977 - ?, 15 d'agost de 2017) fou un ciclista australià, professional entre 2004 i 2007. Es va especialitzar amb ciclisme en pista, on ha guanyat tres títols de Campió del món en persecució per equips. També va guanyar una medalla d'or als Jocs Olímpics de 2004 en persecució per equips, encara que només va participar en les rondes preliminars. Es va suïcidar el 15 d'agost de 2017, amb 39 anys.

## Palmarès en pista

* 2002
** Campió del món de Persecució per equips (amb Brett Lancaster, Peter Dawson i Luke Roberts)
** Medalla d'or als Jocs de la Commonwealth en Persecució per equips
* 2004
** Medalla d'or als Jocs Olímpics d'Atenes en Persecució per equips (amb Graeme Brown, Brett Lancaster, Luke Roberts, Bradley McGee i Peter Dawson)
** Campió del món de Persecució per equips (amb Ashley Hutchinson, Peter Dawson i Luke Roberts)
* 2006
** Campió del món de Persecució per equips (amb Matthew Goss, Peter Dawson i Mark Jamieson)

## Palmarès en ruta

* 2007
** Vencedor d'una etapa al Tour de Siam

## Referències

* ↑ «Olympic cycling champion Stephen Wooldridge dies» (en anglès). Sydney Morning Herald, 15-08-2017. [Consulta: 15 agost 2017].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Sorens

Sorens és un municipi suís del cantó de Friburg, situat al districte de la Gruyère.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sorella d'aleta blava

La sorella d'aleta blava (Caranx melampygus) és un peix teleosti de la família dels caràngids i de l'ordre dels perciformes.

## Morfologia

Pot arribar als 117 cm de llargària total i als 43,5 kg de pes.

## Distribució geogràfica

Es troba des de les costes del Mar Roig i de l'Àfrica oriental fins a les Ryukyu i Nova Caledònia. També des de Mèxic fins a Panamà.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Superfície de Veronese

En matemàtiques, la superfície de Veronese és una superfície bidimensional llisa, obtinguda al incrustar el pla projectiu en un espai projectiu cinc-dimensional segons les equacions paramètriques homogènies: $\nu (x,y,z)=(x^{2},y^{2},z^{2},yz,xz,xy)$. Deu el seu nom al matemàtic italià Giuseppe Veronese (1854-1917).

## Definició i Propietats

La Superfície de Veronese és, doncs, una aplicació
    $\nu :\mathbb {P} ^{2}\to \mathbb {P} ^{5}$
donada per
    $\nu :[x:y:z]\mapsto [x^{2}:y^{2}:z^{2}:yz:xz:xy]$
on $[x:\cdots ]$ són coordenades homogènies. L'aplicació $\nu$ és coneguda com a incrustació de Veronese.
La superfície es pot projectar sense problemes en quatre dimensions, però totes les projeccions tridimensionals tenen singularitats. Les projeccions d'aquestes superfícies en tres dimensions s'anomenen superfícies de Steiner. El volum de la superfície de Veronese és de $2\pi ^{2}$
La superfície de Veronese apareix de manera natural en l'estudi de les còniques, especialment en formalitzar la proposició de que cinc punts no alineats determinen una cònica. Una cònica és una corba de plana segon grau definida per l'equació:
    $Ax^{2}+Bxy+Cy^{2}+Dxz+Eyz+Fz^{2}=0.$
L'emparellament entre els coeficients $(A,B,C,D,E,F)$ i les variables variables $(x,y,z)$ és lineal en els coeficients i quadràtic en les variables; l'aplicació de Veronese és lineal en els coeficients i en els monomis. Per això, per a tot $[x:y:z],$ la condició de que una cònica el contingui és una funció lineal en els coeficients.
La superfície de Veronese ha tornat a ser objecte d'estudi en el camp del disseny geomètric assistit per ordinador.

## Referències

* ↑ Harris, 1992, p. 23-24.
* ↑ Ballico, 1989, p. 531-532.
* ↑ Weisstein, 2018, p. MathWorld.
* ↑ Albrecht, 2002, p. 22.

## Bibliografia

* Ballico, Edoardo «A characterization of the Veronese surface». Proceedings of the American Mathematical Society, Num. 105, 1989, pàg. 531-534. DOI: 10.1090/S0002-9939-1989-0953737-5. ISSN: 1088-6826.
* Harris, Joe. Algebraic Geometry (en anglès). Springer, 1992. ISBN 978-1-4419-3099-6.
* Albrecht, Gudrun «The Veronese surface revisited». Journal of Geometry, Vol. 73, Num. 1-2, 2002, pàg. 22-38. DOI: 10.1007/s00022-002-8583-7. ISSN: 0047-2468.

## Enllaços externs

* Weisstein, Eric W. «Veronese Surface». MathWorld--A Wolfram Web Resource, 2018. [Consulta: 12 maig 2018]. (anglès)
# Tafingoult

Tafingoult (en àrab تافنڭولت, Tāfingūlt; en amazic ⵜⴰⴼⴰⵏⴳⵓⵜ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 6.635 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# T-723

La T-723 és una carretera local de la comarca de la Terra Alta. Duu la T perquè és de les carreteres que pertanyen a la demarcació de Tarragona. Discorre pel terme municipal de Batea, d'aquella comarca.
La carretera arrenca, dins del poble de Batea, de la C-221, a la cantonada de l'Avinguda d'Aragó amb la de Joan Carles I. Segueix l'Avinguda d'Aragó fins al capdamunt, moment en què dona pas, ja fora del nucli urbà, a la carretera T-723. En poc més d'1 quilòmetre i mig, la carretera arriba a un punt giratori on enllaça amb una carreterera d'enllaç amb la C-221, i la T-723 continua cap al nord-nord-oest. Sempre en aquesta direcció, en 7,6 quilòmetres arriba al límit comarcal, al límit amb la comarca del Matarranya, terme municipal de Nonasp, on acaba el seu recorregut enllaçant amb la carretera A-2411.

## Referències

* ↑ Xarxa de carreteres de la Diputació de Tarragona
* ↑ Finalitzen les obres de millora de la C-221 entre Batea i el límit amb l'Aragó Arxivat 2017-04-26 a Wayback Machine., gencat, 28 de novembre de 2008
* ↑ «Recorregut pe la ruta de Batea». Arxivat de l'original el 2017-04-26. [Consulta: 25 abril 2017].

## Enllaços externs

* La T-723 en el seu entorn, a l'Institut Cartogràfic de Catalunya
# Taqi al-Din

«Taqi al-Din» té aquests significats:
* Al-Mudhàffar Taqí-d-Din Úmar (?–1191), emir aiúbida
* Taqí-d-Din Àhmad ibn Taymiyya (1263–1328), estudiós hanbalita
* Taqi al-Din al-Subki (1284-1355), estudiós
* Taqí-d-Din Àhmad ibn Alí ibn Abd-al-Qàdir ibn Muhàmmad al-Maqrizí (1364–1442), historiador egipci
* Taqí-d-Din Muhàmmad ibn Maruf (1526–1585), científic otomà
* Muhammad Taqi-ud-Din al-Hilali (1893?-1987?), estudiós religiós del Marroc
* Takiyettin Mengüşoğlu (1905-1984), filòsof turc
* Takieddin el-Solh (1908-1988), Primer Ministre libanès
* Taqiuddin al-Nabhani (1909-1977), fundador del partit Hizb ut-Tahrir
* Thakiyudeen Wahid (mort el 1995), home de negocis de l'Índia
# Snotra

En la mitologia escandinava, Snotra (en nòrdic antic "intel·ligent") és una ásynja associada a la saviesa. Snotra només és esmentada a l'Edda en prosa, escrita al segle xiii per Snorri Sturluson. Els estudiosos han proposat diverses teories sobre les implicacions d'aquesta deessa.

## Aparicions als mites

Al capítol 35 del llibre Gylfaginning de l'Edda en prosa, Hár proporciona descripcions breus de 16 ásynjur. Hár esmenta Snotra en tretzena posició i diu que Snotra "és sàvia i cortesa". A més a més, Hár diu que un home savi o una dona sàvia pot ésser anomenat snotr en honor de Snotra. Al llibre Skáldskaparmál de l'Edda en prosa, Snotra apareix en una llista que conté 27 noms d'ásynjur. Tret d'aquestes dues fonts, Snotra no apareix en cap altra font.

## Teories

Andy Orchad i Rudolf Simek afirmen que, ja que Snotra no apareix enlloc més a l'Edda en prosa, Snotra pot ser una invenció per part de Snorri. Orchad especula que, d'altra banda, Snorri podria haver tingut accés a una font perduda i que la poca informació que Snorri proporciona pot ésser derivada del significat del seu nom.
Simek diu que Snorri pot haver-se inventat Snotra a partir de la paraula del nòrdic antic snotr ("intel·ligent") i "[la] col·locà juntament amb altres deesses insignificants." No obstant això, Simek també escriu que les deesses Snotra, Sága, Hlín, Sjöfn, Vár i Vör haurien de ser definides vagament com a figures que "haurien de ser considerades com a deesses protectores" que totes són responsables "d'àrees específiques de l'esfera privada i que, tot i així, es van fer diferències clares entre elles per la qual cosa són, en molt aspectes, similars a les matronae."

## Notes

* 1 2 Orchard (1997:152).
* ↑ Faulkes (1995:30).
* ↑ Faulkes (1995:157).
* ↑ Orchard (1997:152) i Simek (2007:296).
* ↑ Simek (2007:296).
* ↑ Simek (2007:274).

## Referències

* Faulkes, Anthony (Traducció a l'anglès) (1995). Edda. Everyman. ISBN 0-460-87616-3
* Orchard, Andy (1997). Dictionary of Norse Myth and Legend. Cassell. ISBN 0-304-34520-2
* Simek, Rudolf (2007) traduït a l'anglès per Angela Hall. Dictionary of Northern Mythology. D.S. Brewer. ISBN 0-85991-513-1
# Quintana del Puente

Quintana del Puente és un municipi de la província de Palència a la comunitat autònoma de Castella i Lleó, Espanya. Les festes patronals, San Esteban, se celebren el 3 d'agost.

## Demografia

| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 | 2016 |
| 382 | 413 | 423 | 494 | 745 | 803 | 609 | 570 | 460 | 330 | 248 | 242 | 270 |
# Pic de l'Àguila (Vimbodí i Poblet)

El Pic de l'Àguila és una muntanya de 1.052 metres que es troba al municipi de Vimbodí i Poblet, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jardins de Can Marcet

Els Jardins de Can Marcet són uns jardins públics situats al barri de Barceloní de la Vall d'Hebron Situats entre la plaça Botticelli i el passeig de la Vall d'Hebron. Foren inaugurats l'any 2018 després de finalitzar la tercera fase d'arranjament de l'avinguda de Can Marcet.

## Tipologia

Els jardins estan dividits en 3 espais urbanitzats en anys diferents. El primer sector, situat al entre la plaça Boticelli i el carrer de la maternitat d'Elna, consta d'una zona verda i una zona d'estada amb bancs. El segon sector, situat entre aquest últim i el carrer Joan B. Cendrós consta d'una àrea de jocs infantils.
El tercer sector, d'unes 0,6 ha, està constituït per 5 plataformes horitzontals, separades per talussos verds, per tal de minimitzar el desnivell de l'espai. Dues plataformes contenen zones d'estada, dues més contenen zones de jocs infantils i una conté una àrea d'esbarjo per a gossos.

## Referències

* ↑ «El Districte inaugura nous espais per a la ciutadania». Ajuntament de Barcelona. Arxivat de l'original el 2019-04-20. [Consulta: 24 gener 2019].
* ↑ «Horta pierde un centenar de plazas de aparcamiento». Metrópoli Abierta. [Consulta: 24 gener 2019].
* ↑ «Arranjament de l'Espai Lliure situat a l'Avinguda de Can Marcet». PROENUR. [Consulta: 24 gener 2019].
# Luigi Giacobbe

Luigi Giacobbe (Bosco Marengo, província d'Alessandria, 1 de gener de 1907 – Novi Ligure, 1 de desembre de 1995) va ser un ciclista italià que fou professional entre 1926 i 1937. En el seu palmarès destaca una victòria d'etapa al Giro d'Itàlia de 1931. En aquesta cursa va acabar cinc vegades entre els deu primers en les 10 edicions que disputà.

## Palmarès

* 1928
** 1r al Giro del Penice
* 1931
** 1r al Tre Valli Varesine
** 1r a la Ventimiglia-Gènova
** Vencedor d'una etapa al Giro d'Itàlia

### Resultats al Tour de França

* 1931. Abandona (10a etapa)
* 1933. 28è de la classificació general
* 1935. Abandona (15a etapa)

### Resultats al Giro d'Itàlia

* 1927. 9è de la classificació general
* 1928. Abandona
* 1929. 5è de la classificació general
* 1930. 2n de la classificació general
* 1931. 2n de la classificació general. Vencedor d'una etapa
* 1932. 12è de la classificació general
* 1933. Abandona
* 1934. 9è de la classificació general
* 1935. 30è de la classificació general
* 1936. 21è de la classificació general

## Referències

* ↑ «GIACOBBE Luigi». [Consulta: 22 novembre 2022].
* ↑ «Palmarès de Luigi Giacobbe (Ita)». [Consulta: 22 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Luigi GIACOBBE» (en italià). [Consulta: 22 novembre 2022].

## Enllaços externs

* Palmarès de Luigi Giacobbe a siteducyclisme.net
# Voivodat de Podlàquia

* Aquest article tracta sobre el voivodat administratiu. Vegeu-ne altres significats a «Podlàquia».
Podlàquia (en polonès Podlasie) és un dels 16 voivodats que conformen Polònia, segons la divisió administrativa del 1998.
# Blagoje Vidinić

Blagoje Vidinić (macedoni: Благоја Видиниќ; 11 de juny de 1934 - 29 de desembre de 2006) fou un futbolista macedoni de la dècada de 1950.
Fou 8 cops internacional amb la selecció iugoslava amb la qual guanyà una medalla d'or i una d'argent als Jocs Olímpics.
Pel que fa a clubs, defensà els colors de FK Vardar, Radnički Beograd i OFK Beograd a Iugoslàvia i FC Sion. El 1967 marxà als Estats Units, on jugà als clubs Los Angeles Toros, San Diego Toros i St. Louis Stars.
Un cop retirat fou entrenador, destacant amb la selecció de Zaire, a la qual classificà pel Mundial de 1974.

## Referències

* 1 2 «International stats». Arxivat de l'original el 2012-11-11. [Consulta: 1r juny 2011].
* ↑ Фудбалска Федерација на Македонија...Football Federation of Macedonia. Ffm.com.mk. Consultat el 2011-06-01.
* ↑ «Blagoje Vidinić». National Football Teams. [Consulta: 1r juny 2011].
* 1 2 Stats at North American Soccer League players. Nasljerseys.com (1934-06-11). Consultat el 2011-08-02.
* ↑ Stats at. Worldfootball.net (2006-12-29). Consultat el 2011-06-01.
# Pic de l'Home (Talau)

El Pic de l'Home és una muntanya de 1.521 metres d'altitud del terme comunal d'Aiguatèbia i Talau, de la comarca del Conflent, a la Catalunya del Nord. És a l'oest, damunt i a prop del poble de Talau, en el sector oriental del centre de la comuna.

## Referències

* ↑ El Pic de l'Home en els ortofotomapes de l'IGN

## Bibliografia

* Becat, Joan. «1 - Aiguatèbia i Talau». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Ralleu i Matamala». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Pic de l'Orri (Fontpedrosa)

El Pic de l'Orri és una muntanya de 2.558 m alt situada en un contrafort nord de l'eix de la serralada principal dels Pirineus, entre els termes comunals de Fontpedrosa i de Planès, tots dos de la comarca del Conflent. Està situat a la zona occidental del terme de Fontpedrosa i a l'oriental del de Planès. És al nord del Roc del Boc i del Serrat de les Esques i al sud del Serrat de l'Escaldat.
Com la major part de cims i colls dels entorns, és escenari freqüent de rutes excursionistes per aquesta zona dels Pirineus. La cresta entre el Pic de l'Orri i el Roc del Boc té un pas de tercer grau, el Pas del Violoncel, que està equipat amb anella per a fer ràpel en cas que es vulgui baixar pel mateix camí d'ascensió.

## Referències

* ↑ El Pic de l'Orri en els ortofotomapes de l'IGN